stanford-oval/wikipedia huggingface dataset:
La reina de España
Julkaisu

La reina de España sai ensi-iltansa Madridissa, Espanjassa 24. marraskuuta 2016. Elokuvan maanlaajuinen teatteriensi-ilta Espanjassa oli 376 elokuvateatterissa 25. marraskuuta 2016. Elokuvan teatterilevittäjänä Espanjassa oli Universal Pictures International Spain. La reina de España tuotti Espanjassa avausviikonloppunaan 421 823 dollarin lipputulot ja koko teatterikierroksensa aikana yhteensä 1 125 980 dollarin lipputulot. Elokuvan odotettiin olevan yksi vuoden 2016 suurimmista yleisömenestyksistä Espanjassa, mutta se tuottikin alle odotusten.
La reina de España esitettiin Berliinin elokuvajuhlilla Berlinale Special -esityssarjassa 13. helmikuuta 2017.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos | Palkinnot ja ehdokkuudet> Lähde |
| --- | --- | --- | --- | --- |
| Goya | Paras naispääosa | Penélope Cruz | Ehdokkuus |  |
| Goya | Paras tuotantopäällikkö | Pilar Robla | Ehdokkuus |  |
| Goya | Paras kuvaus | José Luis Alcaine | Ehdokkuus |  |
| Goya | Paras lavastus | Juan Pedro de Gaspar | Ehdokkuus |  |
| Goya | Paras puvustus | Lala Huete | Ehdokkuus |  |
| Unión de Actores y Actrices | Paras naispääosa elokuvassa | Penélope Cruz | Ehdokkuus |  |
| Platino | Paras lavastus | Juan Pedro De Gaspar | Ehdokkuus |  |
Aiheesta muualla

La reina de España Internet Movie Databasessa (englanniksi)
La reina de España AllMoviessa. (englanniksi)
La reina de España SensaCinessä (espanjaksi)
La reina de España eCarteleran sivuilla (espanjaksi)
Lisbon Story

| Lisbon Story> Lisbonne Story |
| --- | --- |

Ohjaaja:  Wim Wenders
Käsikirjoittaja:  Wim Wenders
Tuottaja:   Ulrich Felsberg  Paulo Branco 
Säveltäjä:   Jürgen Knieper  Madredeus 
Kuvaaja:  Lisa Rinzler
Leikkaaja:   Peter Przygodda  Anne Schnee 
Lavastaja:  Zé Branco
Pääosat:   Rüdiger Vogler  Patrick Bauchau  Teresa Salgueiro 
Valmistustiedot
Valmistusmaa:  Saksa Portugali Ranska
Tuotantoyhtiö:  Road Movies Filmproduktion
Levittäjä:  Mokép Netflix
Ensi-ilta:  1994
Kesto:  105 min
Alkuperäiskieli:  portugali saksa englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lisbon Story (Viagem a Lisboa, Lisbonne Story) on Wim Wendersin elokuva vuodelta 1994. Siinä elokuvien ääniteknikko Philip Winter etsii kadonnutta ystäväänsä Lissabonin kaduilla. Elokuva sisältää myös portugalilaisen yhtyeen Madredeusin esiintymisen.
Aiheesta muualla

Rooney, David: Lisbon Story Variety.  12.3.1995. Viitattu 12.7.2022. (englanniksi)
Lisbon Story Leffest.com. Viitattu 12.7.2022. (englanniksi)
Lise Meitner

| Lise Meitner |
| --- | --- |
 Lise Meitner vuonna 1906.
Henkilötiedot
Syntynyt: 17. marraskuuta 1878
Kuollut: 27. lokakuuta 1968 (89 vuotta)
Koulutus ja ura
Väitöstyön ohjaaja:  Franz-Serafin Exner ja Ludwig Boltzmann
Oppilaat:  Nikolaus Riehl
Tutkimusalue:  Fysiikka
 Nimikirjoitus
Lise Meitner (17. marraskuuta 1878 Wien, Itävalta-Unkari – 27. lokakuuta 1968 Cambridge, Yhdistynyt kuningaskunta) oli itävaltalaissyntyinen fyysikko, joka tutki radioaktiivisuutta ja ydinfysiikkaa. Hän keksi ydinfission yhdessä Otto Hahnin kanssa.
Meitner opiskeli Wienin yliopistossa ja väitteli siellä fysiikan alan ensimmäisenä naistohtorina 1905. Väiteltyään hän siirtyi Berliinin yliopistoon, jossa opiskeli Max Planckin johdolla. Vastaperustettu Kaiser Wilhelm -instituutti tarjosi naistutkijalle työskentelymahdollisuuden. Siellä hän tutki radioaktiivisuutta yhdessä kemisti Otto Hahnin kanssa yli 30 vuoden ajan. Tutkimuksessaan he yhdistivät Meitnerin fysiikantiedot Hahnin kemiantietoihin. Vuonna 1918 he löysivät ensimmäisen pitkäikäisen isotoopin radioaktiivisesta alkuaineesta protaktiniumista. Vuonna 1929 Meitneristä tuli Saksan ylimääräinen professori Berliinin yliopistossa, samalla yliopiston ensimmäinen naisprofessori.lähde tarkemmin?
Kun neutroni oli keksitty 1930-luvulla, fyysikot alkoivat spekuloida, että pitäisi olla mahdollista luoda laboratoriossa uraania painavampia alkuaineita. Alkoi kilpajuoksu Enrico Fermin (Italia), Ernest Rutherfordin (Englanti), Irene Joliot-Curien (Ranska) työryhmien ja Meitner-Hahn-joukkueen (Saksa) välillä. Asianosaiset ajattelivat kilvan olevan akateemista tarkastelua, josta voi parhaimmillaan saada Nobelin – sovelluksista atomipommeihin ei puhuttu.[lähde? ]
Kun natsi-Saksa valtasi Itävallan vuonna 1938, juutalaista syntyperää oleva Meitner pakeni Ruotsiin. Meitner työskenteli Manne Siegbahnin laitoksella Tukholmassa, mutta sai kovin vähän tukea, osaksi Siegbahnin naisvastaisten mielipiteiden takia. Hän tapasi Hahnin salaa Kööpenhaminassa ja jatkoi kirjeenvaihtoa, mutta poliittisista syistä he eivät voineet tehdä yhteisjulkaisuja. Kirjeenvaihdosta käy ilmi, ettei Hahn uskonut atomin fission olevan mahdollista ennen kuin Meitner osoitti sen tapahtuneen. Hän oli ensimmäinen, joka keksi että atomin ydin voi hajota: uraanista tuli bariumia ja kryptonia, ja samalla vapautui neutroneita ja paljon energiaa, joka kompensoi massan pienenemistä. Vuonna 1944 Hahn sai kemian Nobelin fission keksimisestä. Monien mielestä palkinnosta osa olisi kuulunut Meitnerille. Hahnin mielestä löytö perustui hänen omiin kemian tutkimuksiinsa.
Vaikka Meitner ei saanut Nobelin palkintoa, niin alkuaine numero 109 nimettiin vuonna 1997 meitneriumiksi, mutta Hahn jäi ilman nimikkoalkuainetta.
Meitner muutti Cambridgeen 1960 ja kuoli siellä vuonna 1968 89-vuotiaana.
Aiheesta muualla

Kuvia tai muita tiedostoja aiheesta Lise Meitner Wikimedia Commonsissa
Lippasarvinokka

| Lippasarvinokka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sarvinokkalinnut Bucerotiformes
Heimo::  Sarvinokat Bucerotidae
Suku::  Lippasarvinokat Anthracoceros
Laji::  coronatus
Kaksiosainen nimi
 Anthracoceros coronatus  (Boddaert, 1783) 
Katso myös
   Lippasarvinokka Wikispeciesissä   Lippasarvinokka Commonsissa 
Infobox OKNimi-testi OKIUCN-testi OK: 
Lippasarvinokka Nagarholen kansallispuistossa Intiassa.
Lippasarvinokka (Anthracoceros coronatus) on sarvinokkien heimoon kuuluva lintu. Sitä tavataan Etelä- ja Keski-Intiassa ja Sri Lankassa.
Laji on silmälläpidettävä vaikka se on Intiassa yleinen muutamilla alueilla. Se on kuitenkin taantumassa ja sitä esiintyy maa-alueilla alle 300 metrin korkeudessa. Sri Lankassa se on paikallisesti kohtalaisen runsas, mutta nykyisin sen elinalue rajoittuu lähinnä kuivien alankomaiden eristyneisiin metsiin.
Sen elinpiiriä ovat avoimet tuoreet leveälehtiset ikivihreät lehtimetsät, etenkin mäkisillä ja jokisilla alueilla. Se siirtyy vuodenaikojen mukaan hedelmien kypsymisen perässä ja käy toisinaan viljelyalueiden hedelmäpuissa.
Aiheesta muualla

Birdlife.org (englanniksi)
Lippajärvi (järvi)

| Lippajärvi |
| --- | --- |
 Vilniemen uimaranta
Valtiot:  Suomi 
Paikkakunta:  Espoo, Kauniainen
Koordinaatit:  60°13′59″N, 24°43′59″E
Järvinumero:  81.055.1.008 
Mittaustietoja
Pinnankorkeus:  19,4 m 
Rantaviiva:  4,9 km 
Pinta-ala:  0,57 km² 
Tilavuus:  0,0013 km³ 
Keskisyvyys:  2,32 m 
Suurin syvyys:  4,5 m 
Valuma-alue:  6,46 km² 
 fiLippajärvi 
Lippajärvi on suurimmaksi osaksi Espoossa sijaitseva rehevä järvi. Sen luoteispuolella on samanniminen kaupunginosa, kaakkoispuolella on Viherlaakso. Järven länsipää ulottuu hieman myös Kauniaisten alueelle. Järvi laskee luoteiskulmastaan Pitkäjärveen ja sieltä edelleen Espoonjokea pitkin Espoonlahteen. Järven etelä- ja pohjoisrannoilla on yleiset uimarannat. 
Vesi syvenee tasaisesti rannoilla.
Lippajärven vedenlaatu on 1980- ja 1990-luvuilla sekä 2000-luvun alussa ollut välttävä. Vuonna 2001 alkanut hapetus on parantanut järven happitilannetta huomattavasti.
Järven matalissa osissa, varsinkin järven eteläosassa kasvillisuus on runsasta. Kasvillisuuden seassa on paljon pinnalla kuplivana massana kelluvaa viherlevää.
Lippajärven kalasto on särkikalavaltainen ja petomaisten lajien osuus on pieni. Hoitokalastuksia Lippajärvellä on toteutettu useaan kertaan 2000-luvulla.
Valuma-alue on pääosin pientaloaluetta. Lippajärvi on kokonaisuudessaan rauhoitettu.
Viherlaakson puolella etelärannalla sijaitsee Lippajärven uimaranta ja Lippajärven asuinalueella pohjoisrannalla Vilniemen uimaranta.
Aiheesta muualla

Vesistöennusteet: Mankin- ja Espoonjoen vesistöalue - Lippajärvi. Järven vedenkorkeus ympäristöhallinnon sivuilla.  www.ymparisto.fi
Lehtoimikkä

| Lehtoimikkä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Boraginales
Heimo::  Lemmikkikasvit Boraginaceae
Suku::  Imikät Pulmonaria
Laji::  obscura
Kaksiosainen nimi
 Pulmonaria obscura  Dumort. 
Katso myös
   Lehtoimikkä Wikispeciesissä   Lehtoimikkä Commonsissa 
Infobox OKNimi-testi OK: 
Lehtoimikkä eli imikkä (Pulmonaria obscura syn. Pulmonaria officinalis subsp. obscura) on lemmikkikasveihin kuuluva eurooppalainen lehtokasvi. Aikaisemmin lehtoimikkää pidettiin rohtoimikän (Pulmonaria officinalis) alalajina.
Ulkonäkö ja koko

Monivuotinen lehtoimikkä kasvaa 15–30 cm korkeaksi. Koko kasvi on karvainen. Lehtiä on kahdenlaisia. Keväällä kukkaverson lehdet ovat puikeita tai suikeita ja ruodittomia. Isot kesälehdet kasvavat vaakasuoran juurakon haaroissa ruusukkeena ja ovat pitkäruotisia, leveän herttamaisia ja suippoja. Kukinto on vähähaarainen kiemura. Ylimmät kukat ovat tukilehdettömiä. Kukat ovat suppilomaisia, viisihalkoisia ja muuttuvat punaisesta sinisiksi kukinnan aikana. Lehtoimikkä kukkii Suomessa touko-kesäkuussa.
Levinneisyys

Lehtoimikkä on eurooppalainen laji, jota tavataan Tanskasta, Saksasta ja Alppien alueelta itään Venäjän keskiosiin saakka. Eteläisimmät esiintymät ovat Pohjois-Kreikassa ja Bulgariassa, pohjoisimmat Keski-Ruotsissa ja Etelä-Suomessa. Lehtoimikkä on ainoa imiköiden (Pulmonaria) suvun Suomessa luonnonvaraisena kasvava kasvi. Sitä tavataan paikoin yleisenä Etelä-Suomessa lähes Jyväskylän korkeudelle saakka, sekä Kaakkois- ja Itä-Suomessa Venäjän rajan tuntumassa Kiteen korkeudelle saakka.
Elinympäristö

Lehtoimikkä kasvaa ravinteisissa lehdoissa tai lehtometsissä. Lehtoimikkä on myös yleinen puutarhakasvi mutta tavataan vain harvoin puutarhakarkulaisena.
Käyttö

Lehtoimikkää on ainakin Ruotsissa käytetty aikaisemmin vihanneksena.
Aiheesta muualla

Kasviatlas 2020: Lehtoimikän levinneisyys Suomessa.
Pohjolan kasvien pauloissa: Pulmonaria obscura - lehtoimikkä
BBC Gardening, plant profiles: Pulmonaria (englanniksi)
Puutarhaliitto, kasvivinkit: Imikkä (Arkistoitu – Internet Archive)
Prof. Dr. Otto Wilhelm Thomé: Flora von Deutschland Österreich und der Schweiz (1885, Gera, Deutschland): Pulmonaria officinalis (kuva) (saksaksi)
Tony Avent: Pulmonaria (englanniksi)
Lehtoimikkä Lemmenlaakson luonnonsuojelualueella Järvenpäässä.
Terälehtiensä väriä siniseksi vaihtava imikkä 7.5.2006 Linnaistensuon luonnonsuojelualueella.
Lucas Mendes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Lucas Michel Mendes
Syntymäaika: 3. heinäkuuta 1990 (ikä 34)
Syntymäpaikka:  Curitiba, Brasilia
Pelipaikka: vasen puolustaja / toppari
Pituus: 184 cm
Seura
Seura:  El-Jaish
Pelinumero: 4
Junioriseurat
2006–2008:  Coritiba
Seurat
| Vuodet | Seura | O | (M) |
| 2008–2012 |  Coritiba | 139 | (2) |
| 2012–2014 |  Marseille | 48 | (2) |
| 2014– |  El-Jaish | 20 | (1) |
 Seurajoukkueuran tilastot kattavat vain kansalliset sarjat, päivitetty 4. huhtikuuta 2015.
Lucas Michel Mendes (s. 3. heinäkuuta 1990 Curitiba) on brasilialainen jalkapalloilija, pelipaikaltaan vasen laitapuolustaja tai toppari. Hän edustaa Qatarin pääsarjassa pelaavaa El-Jaishia.
Ammattilaisurallaan Mendes on pelannut Qatarin lisäksi myös kasvattajaseurassaan Coritibassa sekä kahden kauden ajan Ligue 1:n Olympique de Marseillessa.
Lippasarvinokat

| Lippasarvinokat |
| --- | --- |
 Palawaninsarvinokka (Anthracoceros marchei)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sarvinokkalinnut Bucerotiformes
Heimo::  Sarvinokat Bucerotidae
Suku::  Lippasarvinokat Anthracoceros  Reichenbach, 1849
Katso myös
   Lippasarvinokat Wikispeciesissä   Lippasarvinokat Commonsissa 
Infobox OKNimi-testi OK: 
Lippasarvinokat (Anthracoceros) on sarvinokkien heimoon kuuluva lintusuku.
Lajit

Palawaninsarvinokka (Anthracoceros marchei)
Intiansarvinokka (Anthracoceros albirostris)
Lippasarvinokka (Anthracoceros coronatus)
Sulunsarvinokka (Anthracoceros montani)
Mustasarvinokka (Anthracoceros malayanus)
Luettelo Suomen virallisen albumilistan ykkösistä vuonna 2022

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2022.
| Viikko | Artisti(t) | Albumi | Levy-yhtiö(t) |
| --- | --- | --- | --- |
| 1 | Haloo Helsinki! | Älä pelkää elämää | Vallila Music House / Sony |
| 2 |  The Weeknd | Dawn FM | XO / Republic |
| 3 |  The Weeknd | Dawn FM | XO / Republic |
| 4 | Battle Beast | Circus of Doom | Ada UK / Warner |
| 5 |  Måneskin | Teatro d’ira: Vol. I | RCA / Sony |
| 6 | Huora | Älä luovuta | Backstage |
| 7 | Amorphis | Halo | Atomic Fire |
| 8 | Amorphis | Halo | Atomic Fire |
| 9 | Diablo | When All the Rivers Are Silent | Sakara / Goodtogo |
| 10 |  Sabaton | The War To End All Wars | Nuclear Blast / Believe |
| 11 |  Ghost | Impera | Universal |
| 12 |  Stray Kids | Oddinary | Republic / Ingrooves |
| 13 | Viivi | Parisuhdehautausmaa | Capitol Finland / Universal |
| 14 | J. Karjalainen | Soulavaris | Warner |
| 15 | J. Karjalainen | Soulavaris | Warner |
| 16 | Pehmoaino | Kaukana kotoa | Sony |
| 17 | Pehmoaino | Kaukana kotoa | Sony |
| 18 |  Rammstein | Zeit | Universal |
| 19 |  Rammstein | Zeit | Universal |
| 20 |  Kendrick Lamar | Mr. Morale & the Big Steppers | Pglang / Top Dawg / Aftermath |
| 21 |  Harry Styles | Harry's House | Columbia / Sony |
| 22 |  Harry Styles | Harry's House | Columbia / Sony |
| 23 |  Harry Styles | Harry's House | Columbia / Sony |
| 24 |  BTS | Proof | Big Hit / Isolation / Ingrooves |
| 25 |  Harry Styles | Harry's House | Columbia / Sony |
| 26 |  Harry Styles | Harry's House | Columbia / Sony |
| 27 |  Harry Styles | Harry's House | Columbia / Sony |
| 28 | Blind Channel | Lifestyles of the Sick & Dangerous | Century Media / Sony |
| 29 | Blind Channel | Lifestyles of the Sick & Dangerous | Century Media / Sony |
| 30 |  Harry Styles | Harry's House | Columbia / Sony |
| 31 | Sentenced | The Urn – Complete Studio Recordings | Lipposen Levy ja Kasetti |
| 32 | Apulanta | Aivan kuin kaikki muutkin | Levy-yhtiö / Playground |
| 33 |  Arch Enemy | Deceivers | Century Media / Sony |
| 34 |  Five Finger Death Punch | AfterLife | Better Noise |
| 35 | Etta | Tykkäät kummiski | Warner |
| 36 |  Megadeth | The Sick, the Dying and the Dead | AG / Universal |
| 37 | Fabe | Ongelmalapsi | Epic / Sony |
| 38 | Lauri Tähkä | Kaikella on tarkoitus | Warner |
| 39 | Stratovarius | Survive | EarMUSIC / Playground |
| 40 | Samu Haber | Pelastetaan maailma | Capitol Finland |
| 41 | JVG | Mun tapa pelata | Warner / PME |
| 42 | Apulanta | Sielun kaltainen tuote | Apulanta Oy / Playground |
| 43 |  Taylor Swift | Midnights | Republic / Universal |
| 44 |  Taylor Swift | Midnights | Republic / Universal |
| 45 | Gettomasa | Vastustamaton | PME |
| 46 | Gettomasa | Vastustamaton | PME |
| 47 | Gettomasa | Vastustamaton | PME |
| 48 | Gettomasa | Vastustamaton | PME |
| 49 | Gettomasa | Vastustamaton | PME |
| 50 | Costi | Limbo | PME |
| 51 | Costi | Limbo | PME |
| 52 | Costi | Limbo | PME |
Louis Antoine François Baillon

Louis Antoine François Baillon (20. tammikuuta 1778 Montreuil-sur-Mer – 3. joulukuuta 1855 Abbeville) oli ranskalainen eläintieteilijä.
Hänen isänsä Emmanuel Baillon (1742–1802) oli lakimies ja Pariisin Muséum national d'histoire naturellen asiamies. Isänsä johdolla François Baillon perehtyi luonnonhistoriaan ja työskenteli museossa eläintieteilijä René Maugén assistenttina 1798–1799.
Menetettyään mahdollisuutensa professorin virkaan François Baillon ryhtyi museon asiamieheksi. Erityisen tunnustettu hän on preparoimistaan valaiden (Cetacea) luurangoista ja Abbevillen eläimistöä käsittelevästä monografiasta Catalogue des mammifères, oiseaux, reptiles, poissons et mollusques testacés marins observés dans l’arrondissement d’Abbeville.
François Baillonin tieteelle kuvailemia lintulajeja on muun muassa lyhytnokkahanhi.
Lipunnosto kolmen valtakunnan rajapyykille

Suomalaissotilaat nostavat sotalipun kolmen valtakunnan rajapyykille Lapin sodan päättymisen jälkeen.
Lipunnosto kolmen valtakunnan rajapyykille on kuuluisa toisen maailmansodan valokuva, joka otettiin Lapin sodan päättymisen jälkeen 27. huhtikuuta 1945. Samalla päättyi myös Suomen osuus toisessa maailmansodassa. Valokuvassa nähdään maavoimien taisteluosasto Loimun partio nostamassa Suomen lippua Norjan, Ruotsin ja Suomen väliselle kolmen valtakunnan rajapyykille viimeisten saksalaisten joukkojen vetäydyttyä Suomesta. Valokuvan otti jalkaväkirykmentti 1:n komentaja, eversti Väinö Oinonen. Valokuvasta tuli laajalti levinnyt sotien päättymisen symboli Suomessa.
Tausta

Suomi taisteli talvisodassa ja jatkosodassa Neuvostoliittoa vastaan. Jatkosodan aikaan Suomen liittolainen oli Saksa, jonka 20. vuoristoarmeija oli sijoitettu Lappiin. Syyskuussa 1944 Suomi suostui erillisrauhaan Neuvostoliiton kanssa. Rauhanehdoissa vaadittiin, että Suomi riisuu aseista tai karkottaa kaikki saksalaiset sotilaat Suomen maaperältä. Tilanne johti Lapin sotaan, ja 20. vuoristoarmeija alkoi vetäytyä pohjoiseen kohti miehitettyä Norjaa. Suomen III armeijakunta lähti takaa-ajoon kenraali Hjalmar Siilasvuon johdolla. Marraskuuhun mennessä sota käytännöllisesti katsoen muuttui Käsivarren asemasodaksi, kun useimmat Saksan yksiköistä olivat vetäytyneet Norjaan Yykeän linjalle, vaikka muutamat Saksan joukot pysyivätkin vielä linnoittautuneina Suomessa Kilpisjärven alueella.
25. huhtikuuta 1945 oli havaittu, että Saksan viimeiset osastot olivat vetäytymässä Norjan puolelle. Sen takia kapteeni Valkosen johtama 60 sotilaan taistelupartio määrättiin tiedustelemaan, onko Käsivarren Lappi vapaa Wehrmachtin joukoista. Partio koottiin taisteluosasto Loimun 1. komppaniasta, ja se lähti tehtävälleen kello 13.00 samana päivänä Kilpisjärven eteläosista. Sotilaat hiihtivät luoteeseen kohti Norjaa, kunnes osasto jaettiin kahtia lähellä Saanaa. Pienempi puoli lähestyisi Norjan rajaa tietä pitkin, kun suurempi osa partiosta jatkaisi kapteeni Valkosen johdolla kohti kolmen valtakunnan rajapyykkiä. Valkosen partio saapui rajapyykille 26. huhtikuuta yöllä kello 1.15. Pioneeri Antti Poikola kiinnitti pienen ja vaatimattoman Suomen lipun rajapyykille, ja partio ilmoitti radiolla, että saksalaisia ei ollut havaittu Suomen maaperällä. Valkonen ja hänen partionsa ampuivat kolme kunnialaukausta ennen lähtöään; laukaukset kaikuivat tuntureilla ja hätkähdyttivät Ruotsin rajavartiota lähellä.
26. huhtikuuta keskipäivän aikaan 1. pataljoonan komentaja majuri Martti Santavuori ja suomalais-ruotsalainen partio saapuivat rajapyykille. Saksalainen Gebirgsjäger-yksikkö lähestyi heitä Norjan puolelta. Koska Santavuori luotti siihen, etteivät saksalaiset ampuisi ruotsalaisia kohti, hän viestitti yksikön johtajalle kutsun tulla tapaamaan häntä rajalle. Itävaltalainen vääpeli hiihti pian lähemmäs, ja miehet keskustelivat sodasta, sekä menneestä että tulevasta. Santavuori ja vääpeli tervehtivät, kättelivät ja toivottivat toisilleen ”niin hyvää tulevaisuutta kuin kohtalo vain tarjota saattoi”, ennen kuin jatkoivat matkaansa.
Lipunnosto

Kolmen valtakunnan rajapyykin sijainti käsivarressa.
27. huhtikuuta jalkaväkirykmentti 1:n komentaja eversti Väinö Oinonen saapui rajapyykille erillisosaston kanssa tarkastaakseen tilanteen. Mukana oli TK-komppanian valokuvaajia suuremman lipun ja paremman lippusalon kanssa. Osasto nosti Suomen sotalipun juhlallisesti rajapyykille ja eversti Oinonen otti tilanteesta valokuvan 894 metriä korkea Golddabakti-tunturi taustalla. Saksalainen yksikkö oli kuitenkin valmiudessa Norjan puolella rajaa, ja kesken juhlien ”Wer da?” -huuto (suom. Kuka siellä?) yllätti suomalaisosaston. Suomalaissotilaat suojautuivat rajapyykin taakse. Taistelu vältettiin, kun ruotsalainen rajavartio saapui tilanteeseen tuomariksi. Eversti Oinonen keskusteli kahden saksalaisen yliluutnantin kanssa, jotka tarjosivat hänelle saksalaisia Juno-savukkeita. Upseerit tervehtivät toisiaan ja lähtivät omille teilleen; kello oli 13.30. Seuraavana päivänä kenraali Siilasvuo lähetti ylipäällikkö Mannerheimille sähkeen: Wehrmacht oli karkotettu Pohjois-Suomesta.
Valokuvan merkitys

Alkuperäinen kuva on Sotamuseossa ja eversti Oinonen antoi sille nimen ”Kohtaus kolmen valtakunnan rajakivellä 27.4.1945”. Yleensä kuva kuitenkin nimetään seuraavaan tapaan: ”Suomalaissotilaat nostavat lipun kolmen valtakunnan rajapyykille”. Valokuvasta tuli tunnettu sotakuva Suomessa ja esimerkki ikonisesta kuvasta suomalaisessa toisen maailmansodan historiankirjoituksessa. Sitä verrattiin vastaavanlaisiin kuviin, kuten yhdysvaltalaiseen Iwo Jiman lipunnostoon ja neuvostoliittolaiseen Voitonlippu Berliinin valtiopäivätalon katolla, vaikka sen ei katsottu tulleen yhtä symboliseksi. Suomalaiseen muistoon sodista vetosivat pikemminkin fiktiiviset kuvat, kuten Tuntemattoman sotilaan kansi.
Pieni ja vaatimaton lippu, jonka pioneeri Antti Poikola nosti rajapyykille 26. huhtikuuta 1945.
Lost (Maroon 5:n kappale)

| ”Lost” Maroon 5 |
| --- | --- | --- |

Singlen tiedot
 Albumilta: Jordi
 Äänitetty : 2021
 Julkaistu: 11. kesäkuuta 2021
 Formaatti: digitaalinen lataus, suoratoisto
 Tekijä(t): Adam Levine, Jacob Kasher Hindlin, Michael Pollack, Jonathan Bellion, Jordan K. Johnson, Stefan Johnson, Alexander Izquierdo
 Tuottaja(t): The Monsters & Strangerz
 Tyylilaji: pop
 Kesto: 02.52
 Levy-yhtiö: 222 Records Interscope Records Polydor
Maroon 5:n muut singlet
| ”Beautiful Mistakes” 2021 | ”Lost” 2021 |   |
Musiikkinäyte
Äänitiedostojen kuunteluohjeet
Lost on yhdysvaltalaisen popyhtye Maroon 5:n kappale, ja neljäs single studioalbumilta Jordi (2021). Kappaleen ovat kirjoittaneet Adam Levine, Jacob Kasher Hindlin, Michael Pollack, Jonathan Bellion, Jordan K. Johnson, Stefan Johnson, Alexander Izquierdo. Sen tuotannosta vastaa The Monsters & Strangerz.
Kappaleen musiikkivideo julkaistiin videopalvelu YouTubessa 11. kesäkuuta 2021, ja sen on ohjannut Sophie Muller. Videolla kuvataan yhtyeen jäseniä sumuisella hiekkarannalla.
Maroon 5 on esittänyt kappaleen televisiossa ohjelmissa The Today Show ja The Late Show with Stephen Colbert.
Kokoonpano > Muusikot

Adam Levine – laulu
James Valentine – kitara
Jon Bellion – taustalaulu
Michael Pollack – taustalaulu
Kokoonpano > Tuotanto

The Monsters & Strangerz – tuotanto
Randy Merrill – masterointi
Serban Ghenea – miksaus
Noah ”Mailbox” Passovoy – tekniikka
John Hanes – tekniikka
Sam Schamberg – avustava tekniikka
Ashley Jacobson – avustava tekniikka
Eric Eylands – avustava tekniikka
Lise

| Lise |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Lisette
Vastineita eri kielissä:  Liese, Liisa, Lis, Lisa, Lisi, Liza
Nimen alkuperä:  Elisabet
Infobox OKNimi-testi OK: 
Lise on naisen etunimi. Se on Elisabet-nimen saksalainen, tanskalainen ja ranskalainen lyhentymä. Alun perin se on ollut lempinimi.
Digi- ja väestötietoviraston mukaan Suomessa on elokuuhun 2023 mennessä tilastoitu noin 250 Lise-nimistä naista.
Norjassa Lisellä on nimipäivä 2. syyskuuta.